‘‘मेरी अठारह वर्ष की तपस्या व्यर्थ नहीं जा सकती। मनोरमा को पाने के लिए मैं कुछ भी कर सकता हूँ। वह मेरी पत्नी है और रहेगी। आप अधिक समय तक मुझे रोक नहीं पाएँगी’’ अंगारे बरसाता विनय बाहर निकल गया। माँ और बेटी हतप्रभ-सी बैठी रह गइर्ं। वे जानती थीं कि विनय ने जो कुछ कहा उसे वह अवश्य कर दिखाएगा। इस स्थिति में सिर्फ कानूनी बाधा ही उसे रोक सकती थी। सोच-विचार कर उन्होंने विनय पर मुकदमा दायर करने का निर्णय ले लिया। अदालती कार्यवाह का दूसरा दिन था। कटघरे में खड़ा विनय सामने बैठी मनोरमा को निरंतर निहारे जा रहा था। मनोरमा ने आँखों में जितनी ऊब थी विनय की आँखों में उतना ही लगाव। न्यायाधीश महोदय बड़े ध्यान से वकीलों के तर्क-वितर्क सुन रहे थे। क्लोन वाली बात न्यायालय के संज्ञान में लाई जा चुकी थी।